U men kidi - poèm

Poèm pa Robert Louis Stevenson
Be sep, wan i it a led,
I find sul’ imaʒe in mi ment,
Ki dragone valgan aròn kastele,
Gardine wo un find maʒiki frute;
Lovi damas in u tor inkarsen,
O perlasen in u fost insaren;
Wo galan kwalore rait su ber rijis
We se de frontias da landi soinis.
I find ja, sa klarim in mi ment
Be sep, wan i it a led.
Be sep, revos ma vekan
De maʒiki land i cek in van;
U sel se stan za wo stì de kastèl,
De gardini bod wen u tapìz cel.
Nun feja se vadan tra de plor,
Bote, ne kwalore, se stan ner de dor,
Id wo de blu rije sì flujan ki rikle
Num u banar id vodikrùg je ste;
I cek de maʒiki land in van
Be sep, revos ma vekan.
Original titel: A Child's Thought
Category:Literatùr